da en da nl ca da da de es da da da da da da da da da da da da da da da da da da da da en da da en da nb da da nb da sv da da en en da nb en da da da nb da de nb da da da da da da da da da da da da nl da en da da es nl da
Østrogen-tilskud øger effekten af styrketræning hos kvinder i overgangsalderen | Aarhus Universitet: Health
6.9.2022 08:46:22 CEST | Aarhus Universitet: Health
Nyt forskningsresultat fra Aarhus Universitet er særligt interessant for kvinder på vej i overgangsalderen. Studiet viser en større muskeltilvækst og forbedret kolesterol-profil, når kvinderne træner med østrogenplaster på huden.
Når overgangsalderen sætter ind, overvejer mange kvinder at tage tilskud af kønshormonet østrogen.
Der er både fordele og ulemper ved hormonbehandlingen, men studier fra Aarhus Universitet dokumenterer en specifik fordel, når det gælder styrketræning og bevarelse af muskelmasse.
Studierne viser, at kvinder, der styrketræner med østrogenplaster på huden, får en større muskeltilvækst sammenlignet med en gruppe, der har placeboplaster på.
I alt 31 sunde, utrænede kvinder i den tidlige overgangsalder har deltaget i forsøget, som strakte sig over 12 uger. Gennem hele perioden havde kvinderne enten et placebo-plaster eller et østogenplaster (transdermal østrogenterapi)på maven, og de udførte overvåget styrketræning tre gange om ugen.
Der var bemærkelsesværdige forskelle, fortæller lektor Mette Hansen fra Institut for Folkesundhed, der står bag undersøgelsen.
Den gruppe, der fik ekstra østrogen, havde en signifikant større muskeltilvækst – forøgelsen i muskeltværsnitsareal var 7,9 % sammenlignet med 3,9 % hos placebogruppen.
”Resultaterne adderer til plus-listen, når det drejer sig om overvejelser omkring østrogentilskud i den tidligere overgangsalder. Potentialet for muskeltilvækst over en længere træningsperiode er større, når østrogenniveauet er forhøjet,” siger Mette Hansen.
Kvinder oplever et øget tab af muskelmasse omkring overgangsalderen, muligvis relateret til faldet i østrogen. Studiet har testet hypotesen om, at tilført østrogen forstærker skeletmuskulaturens respons på styrketræning hos kvinder, der er kommet i overgangsalderen for nylig.
”Undersøgelsen viser, at østrogen er et vigtigt hormon for kvinder, der vil forsøge at øge muskelmassen via styrketræning. Efter 12 uger så vi, at stigningen i helkropsfedtfri masse var 5,5% i gruppen, der fik østrogen, mod 2,9% i placebogruppen. Vi antager, at den større stigning forklares ved forøgelse af muskelmassen,” siger Mette Hansen.
Træning er godt - uanset hvad
Stigningen i helkropsfedtfri masse skyldes ikke, at østrogengruppen tabte sig mest – tværtimod.
Østrogentilskuddet modvirker nemlig, at man gennem træningen taber fedt, viser studierne fra Aarhus Universitet.
Placebogruppen reducerede den samlede fedtmasse - blandt andet fedtmassen på låret og mellem organerne – det gjorde østrogengruppen ikke. Alligevel oplevede kvinderne i østrogengruppen større positive ændringer i vigtige sundhedsindikatorer som fx kolesteroltallet. Begge grupper forbedrede markøren for regulering af langtidsblodsukker - dog i højest grad østrogengruppen - og det var kun østrogengruppen der fik forbedret kolesterolprofil.
Det er vigtigt at træne i overgangsalderen, uanset om man vælger at gå i hormonbehandling eller ej, understreger forskeren:
”Selv om stigningen i muskelmasse var mindre hos de kvinder, der ikke fik ekstra østrogen, var der stadig en positiv udvikling i placebogruppen. Derfor understreger forskningsresultatet også, at alle kvinder kan optimere deres risikoprofil gennem træning,” siger Mette Hansen.
”Uanset om man tager østrogentilskud eller ej, har fysisk træning en positiv effekt på majoriteten af livsstilrelaterede sygdomme og giver flere kræfter til at være fysisk aktiv langt ind i alderdommen. Det, der har allerstørst effekt, er træningen i sig selv. Den skaber en selvforstærkende proces af stor betydning for den individuelles frihed og livskvalitet.”
Forskerne bag studiet er i gang med at søge om midler til et samarbejdsstudie med Københavns Universitet, hvor de vil følge en kohorte af kvinder med forskelligt fysisk aktivitetsniveau hen over overgangsalderen. Studiet skal belyse betydningen af fysisk aktivitet i forskellige doser, intensiteter og typer for både den mentale sundhed, hjertesundhed og muskelfunktion.
Billedtekst: Lektor Mette Hansen står bag studiet, der viser, at 12 ugers vejledt styrketræning giver større effekt hos kvinder, der får tilført østrogen gennem et plaster på huden. Studiet er en del af Tine Vrist Dams Ph.d.-projekt.
Studiet er et randomiseret kontrolleret dobbeltblindet interventionsforsøg.
Samarbejdspartnere: Tine Vrist Dam, Line Barner Dalgaard, Steffen Ringgaard, Frank Ted Johansen, Mads Bisgaard Bengtsen, Maike Mose, Katrine Meyer Lauritsen, Niels Ørtenblad,
Claus H. Gravholt, MR Centret, Institut for Molekylær Medicin samt Institut for Endokrinologi og Intern Medicin ved Aarhus Universitetshospital, Institut for Idræt og Biomekanik SDU.
Ekstern finansiering: Augustinus Fonden, Aarhus Universitets Forskningsfond, Familien Hede Nielsens Fond, A.P. Møller Fonden og te Toyota-Foundation.
Læs mere: https://www.ncbi.nlm.nih.gov/pmc/articles/PMC7853242/ og https://pubmed.ncbi.nlm.nih.gov/34726661/
Aarhus Universitet, Institut for Folkesundhed - Idræt
Mobil: +45 51 66 65 51
Lektor Mette Hansen står bag studiet, der viser, at 12 ugers vejledt styrketræning giver større effekt hos kvinder, der får tilført østrogen gennem et plaster på huden. Studiet er en del af Tine Vrist Dams Ph.d.-projekt. Foto: Erik Zappon
Information om Aarhus Universitet: Health
Health er det sundhedsvidenskabelige fakultet på Aarhus Universitet, hvis hovedopgaver er forskning og uddannelse.
Fakultetet udbyder en lang række sundhedsuddannelser, bl.a. læge, tandlæge, idræt og folkesundhedsvidenskab.
Health består af fem institutter, ca. 4.400 studerende, 1.500 ansatte og 600 ph.d.-studerende.
Følg pressemeddelelser fra Aarhus Universitet: Health
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Aarhus Universitet: Health
Gener er afgørende for, om du får ADHD eller autisme4.10.2022 13:29:44 CEST | Pressemeddelelse
Der er et stort overlap mellem de genetiske årsager til autisme og ADHD. Forskere fra Aarhus Universitet har som de første fundet gen-varianter, der kun øger risikoen for at udvikle én af diagnoserne.
Fæcestransplantation er effektiv kur mod livstruende tarminfektion26.9.2022 09:56:42 CEST | Pressemeddelelse
Mens standardbehandling ofte er utilstrækkelig over for genstridig tarmsygdom, blev over 90 procent af patienterne helt kureret i studie af ny banebrydende metode.
Relationen mellem patient og sundhedspersonale er afgørende22.9.2022 15:12:19 CEST | Pressemeddelelse
Hvad foregår der i kommunikationen, når patienter oplever, at sundhedspersonalets indsats hjælper? Det beskriver et forskningsresultat fra Aarhus Universitet.
Den mentale dagsform påvirker kvinders fysiske præstationsevne under menstruationscyklus22.9.2022 11:37:32 CEST | Pressemeddelelse
Mange kvinder har prøvet, at turen til spinning eller på løbebåndet føles mere hård op til eller under menstruation. Et studie fra Aarhus Universitet tyder på, at det lavere præstationsniveau ikke kan forbindes direkte med udsvingene i kønshormonerne.
Grise med gen-defekt giver nye perspektiver for behandling af Alzheimers22.9.2022 10:59:56 CEST | Pressemeddelelse
Forskere på Aarhus Universitet har klonet minigrise med mutation i et gen, der for nylig er identificeret som direkte årsag til Alzheimers sygdom. Grisene er især interessante for medicinalindustrien.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022